VS002292
Datum: 1999-09-27T02:00:00.000+02:00
datum_sodbe_i_stopnje: 2010-04-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: hudi primeri
odskodnina: 63.000 EUR (skupni znesek odškodnine), 60.362,24 EUR (glede na že izvršena izplačila zavarovalnice iz naslova invalidnine še dosojeni znesek)
opombe: II Dor 134/2011. Predlog za dopustitev revizije tožeče stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Gradbeni tesar.

## Škodni dogodek

Nesreča pri delu, padec zaradi zdrsa z lestve 2 m v globino.

## Poškodba

Zlom XII. prsnega vretenca.

## Telesne bolečine

20.000 EUR Stalne hude bolečine – 5 dni po hospitalizaciji, občasne srednje hude – 3 tedne, stalne lahke bolečine – 3 mesece; preostali čas zdravljenja občasne lahke telesne bolečine. Zdravljenje je trajalo 1 leto in devet mesecev.

#### Hospitalizacija

Več hospitalizacij za skupaj 24 dni, prestal je dve operaciji zaradi slabo naravnanih odlomkov poškodovanega vretenca.

#### Ambulantno zdravljenje

Številni pregledi pri travmatologu in izbranem zdravniku.

#### Rehabilitacija

Ambulantna fizioterapija in 2x terapija v toplicah.

#### Nevšečnosti med zdravljenjem

2 tedna je bil povsem nepokreten in odvisen od tuje pomoči in nege; nameščen je imel urinski kateter zaradi težav pri odvajanju urina; krajši čas je nosil mavčni steznik, ki je bil zanj zelo neugoden. Hoja z berglami. Delna odvisnost od drugih v času hoje z berglami; jemanje analgetikov.

## Strah

2.300 EUR Kratkotrajen primarni strah ob zdrsu z lestve, 2 tedna intenziven sekundaren strah za izid zdravljenja, 3 mesece pogost sekundaren strah, občasen strah do konca zdravljenja.

## Zmanjšanje življenjske aktivnosti

40.000 EUR Organske, funkcionalne in psihične težave. Gibljivost hrbtenice je zmanjšana za 55%, zaradi kronične posttravmatske motnej so trajno zmanjšane življenjske aktivnosti za 40%. Zato je nezaposlen, duševno trpi, pojavile so se psihične težave zaradi ekonomskih skrbi. Je invalid III. kategorije; ker je omejeno sposoben za težka fizična dela, ne dobi več zaposlitve. Ne zmore dolgotrajnega sedenja, skakanja, dela na višini, tekanja, v prisilni drži, drugega fizičnega dela. Opravlja lahko le lažje fizično delo in hodi. Vsakodnevne aktivnosti so pomembno zmanjšane zaradi tega, ker se je po poškodbi razvil kronični lumbalni sindrom. ZŽA so zmanjšane za 40%.

#### Opis invalidnosti

III. kategorija invalidnosti – omejitve fizičnega dela.

## Skaženost

700 EUR Brazgotina, dolga 18 cm in široka 1 cm zaradi katere mu je neprijetno pred ljudmi, a ne povzroča gnusa ali odpora pri ljudeh.

---

OZ člen 179, 182